Diari Oficial de la Generalitat Valenciana


Sumari del DOGV 9349, del 27-05-2022 (2022/4418)

RESOLUCIÓ de 27 d'abril de 2022, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència de Juan Naveiro Murgui per part de la Generalitat. ABI 195/2020.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9349

Data del DOGV
:   27-05-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/4418


Data del document
:   27-04-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 27 d'abril de 2022, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència de Juan Naveiro Murgui per part de la Generalitat. ABI 195/2020. [2022/4418]  
Antecedents de fet  
La Conselleria d'Hisenda i Model Econòmic ha tingut coneixement, mitjançant un escrit presentat per l'Advocacia General de la Generalitat, del procediment ordinari 1397/2018, seguit en el Jutjat de Primera Instància núm. 2 de Gandia, en el qual es deixa constància tant de la defunció de Juan Naveiro Murgui com de les persones citades a succeir que han renunciat a l'herència.  
Com que en aquesta direcció general no obra cap documentació personal del causant, aquesta és sol·licitada al jutjat esmentat més amunt.  
Rebuda l'esmentada documentació, consta que el causant mor el 10 de febrer de 2016 i que renuncien a l'herència els seus pares i germà.  
  
De les actuacions dutes a terme per aquesta direcció general, s'acredita que no va atorgar testament, que va estar empadronat a l'Ajuntament de Gandia i va causar baixa per canvi de residència a Bellreguard. En principi, no consta l'existència de més persones amb dret a heretar, per la qual cosa amb data 19 de novembre de 2021, la directora general del Sector Públic i Patrimoni va signar un acord d'incoació de l'expedient de declaració administrativa d'hereus abintestat del causant més amunt esmentat, el qual es va publicar en el Diari Oficial de la Generalitat Valenciana, de 20 de desembre de 2021, i va ser exposat en el tauler d'edictes de l'Ajuntament de Gandia, del 22 de novembre al 15 de desembre de 2021, i en el de Bellreguard, del 24 de novembre al 24 de desembre de 2021.  
Investigada l'herència, amb data 6 d'abril de 2022, es dona trasllat a l'Advocacia General de la Generalitat, la proposta de resolució d'acceptació de l'herència, per a l'emissió d'informe preceptiu, en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 21 d'abril de 2022 es rep un informe favorable.  
  
Fonaments de dret  
En compliment del que preveuen l'article 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat Valenciana; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, en la redacció donada per la Llei 15/2015, de 2 de juliol, de jurisdicció voluntària, es procedeix a la terminació de l'expedient per a la declaració d'herència intestada per part de la Generalitat.  
En l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 84 de la Llei 39/2015, d'1 de novembre, del procediment administratiu comú de les administracions públiques, resolc:  
  
Primer  
Declarar a la Generalitat hereva de Juan Naveiro Murgui i adjudicar-li els béns i drets de l'herència, una vegada obtingut l'informe favorable de l'Advocacia General de la Generalitat.  
  
Segon  
Acceptar l'herència del causant, a benefici d'inventari, integrada pels següents béns:  
- Finca núm. 8046 de Bellreguard, inscrita en el Registre de la Propietat núm. 2 de Gandia, tom 1518, llibre 99, foli 88. Habitatge tríplex, adossat, situat al carrer del Doctor Joan Pesset, 6.  
La finca figura inscrita amb hipoteca.  
Consultada l'entitat financera, informa del capital pendent d'amortitzar per import de 131.744, 70 ?.  
A més, certifica que es va concedir un capital de 12.500 ?, garantit amb la finca esmentada, amb un capital pendent d'amortitzar de 10.711, 10 ?.  
Sol·licitat al Servei de Gestió Immobiliària, de la Subdirecció General de Patrimoni, un informe de valoració de l'immoble, amb data 25 de març de 2022, el taxa en 202.673, 66 ?.  
No s'han localitzat més béns de l'herència.  
Figura com a titular d'un compte en CaixaBank, amb saldo negatiu, a data 3 de febrer de 2022.  
Consultat el Servei de Gestió Tributària de la Diputació de València, hi ha deutes pendents de pagament.  
Per la seua part, la comunitat de propietaris de la finca situada al carrer del Doctor Joan Pesset, 6, certifica l'existència de deutes.  
  
Tercer  
Publicar aquesta resolució en el Diari Oficial de la Generalitat Valenciana i en la pàgina web d'aquesta conselleria.  
  
Quart  
Procedir a la presa de possessió dels béns i drets del causant, així com a la seua administració i conservació.  
  
Cinqué  
Notificar aquesta resolució als registres i organismes públics competents respecte als béns i drets que componen l'esmentada herència i donar-los d'alta en l'Inventari General de Béns i Drets de la Generalitat.  
  
En el cas del bé immoble que integra l'herència, s'ha de procedir a alienar-lo.  
  
Sisé  
Una vegada liquidada l'herència, s'ha d'aprovar, amb l'informe previ de la Intervenció Delegada, el compte general de liquidació de l'abintestat en la qual s'integrarà la totalitat dels ingressos generats i les despeses abonades o per a abonar, entre les quals figurarà el premi per denúncia, si és procedent.  
  
Contra aquesta resolució, que no posa fi a la via administrativa, i de conformitat amb el que estableixen la Llei 39/2015, d'1 d'octubre, del procediment administratiu comú de les administracions públiques, i la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant la Secretaria Autonòmica de Model Econòmic i Finançament, en el termini d'un mes, a comptar a partir de l'endemà de la recepció d'aquesta notificació.  
  
Si transcorren tres mesos des de l'endemà de la interposició del recurs d'alçada, sense que haja sigut resolt, podrà entendre's que ha sigut desestimat i es podrà interposar un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de sis mesos.  
Tot això sense perjudici que puga exercitar-se qualsevol altre recurs o acció que es considere oportú.  
  
València, 27 d'abril de 2022.- La directora general del Sector Públic i Patrimoni: Isabel Castelló García.